Ο **Αθλητικός Όμιλος Απόλλων Καρδίτσας** είναι ελληνικό αθλητικό σωματείο που δραστηριοποιείται στην πόλη της Καρδίτσας, στον ομώνυμο νομό. Επίσημο έτος ίδρυσής του είναι το 1992 και αγωνίζεται με χρώματα το μπλε (διάφορες αποχρώσεις) και το λευκό. Διατηρεί τμήματα καλαθοσφαίρισης για άνδρες και γυναίκες όλων των ηλικιακών ομάδων.

Τμήμα καλαθοσφαίρισης γυναικών
------------------------------

### Ιστορικά στοιχεία

#### Ίδρυση

Η δραστηριότητα του συλλόγου ξεκίνησε το 1992 στην πόλη της Καρδίτσας. Εντάχθηκε στα Πρωταθλήματα που διοργανώνει η Ένωση Σωματείων Καλαθοσφαίρισης Θεσσαλίας, χωρίς ωστόσο να διακριθεί σε επίπεδο ενηλίκων γυναικών για κάτι περισσότερο από μία δεκαετία.

#### Περίοδος ακμής (2005-2010)

Η κατάκτηση του Πρωταθλήματος Θεσσαλίας για την αγωνιστική περίοδο 2005-06, η πρώτη στην ιστορία του, οδήγησε τον Απόλλωνα στο Ειδικό Πρωτάθλημα Ανόδου στην Α2 Εθνική Κατηγορία. Η ομάδα της Καρδίτσας πέρασε επιτυχώς από τη διαδικασία, λαμβάνοντας το εισιτήριο για το πρώτο της εθνικής εμβέλειας Πρωτάθλημα.

Την αγωνιστική περίοδο 2005-06 εντάχθηκε στον Όμιλο Βορρά της Α2 Εθνικής, τον οποίο συνέθεσαν 14 σύλλογοι. Στη διάρκεια της αγωνιστικής δράσης ο Απόλλων συγκέντρωσε 10 νίκες και 16 ήττες, με αποτέλεσμα να καταλάβει τη 10η θέση στην τελική βαθμολογική κατάταξη. Αυτή δεν ήταν επαρκής για να τον συγκρατήσει στην Κατηγορία. Την ίδια χρονιά η ομάδα πραγματοποίησε και το ντεμπούτο της στο Κύπελλο Ελλάδος, περνώντας την Α' Φάση άνευ αγώνος μετά από εθελοντική αποχώρηση της αντίπαλης ομάδας, του Πρωτέα Ελευθερίου-Κορδελιού. Στη Β' Φάση υπέστη βαρειά ήττα με σκορ 38-70 από το Παλαιό Φάληρο με αποτέλεσμα να ανακοπεί η πορεία της στο θεσμό.

Η παραμονή της ομάδας στο τοπικό Πρωτάθλημα αποδείχθηκε μικρή σε διάρκεια, καθώς αναδείχθηκε ξανά Πρωταθλήτρια Θεσσαλίας τη χρονιά 2006-07. Μέσω του Ειδικού Πρωταθλήματος απέκτησε εκ νέου το δικαίωμα συμμετοχής στην Α2 Εθνική.

Ο Όμιλος Βορρά φιλοξένησε τη χρονιά 2007-08 και πάλι 14 ομάδες, μεταξύ των οποίων και τον Απόλλωνα. Η ομάδα της Καρδίτσας συγκέντρωσε 12 νίκες και 14 ήττες, καταλαμβάνοντας ξανά τη 10η θέση του τελικού βαθμολογικού πίνακα. Αυτή τη φορά, ωστόσο, εξασφάλισε την παραμονή της στο ίδιο επίπεδο της ιεραρχίας των ελληνικών γυναικείων Πρωταθλημάτων. Σε ό,τι αφορά το Κύπελλο Ελλάδος, ο Απόλλων πέτυχε στην πρεμιέρα την πρώτη του νίκη στο θεσμό, επικρατώντας με σκορ 72-38 της Ασπίδας Ξάνθης. Στη Β' Φάση γνώρισε τον αποκλεισμό από την ομάδα του Δ.Α.Σ.Α.Λ. έχοντας ηττηθεί με σκορ 54-73.

Την επόμενη περίοδο, 2008-09, ο Απόλλων παρουσιάστηκε βελτιωμένος, συλλέγοντας στα πλάισια του ίδιου Ομίλου 16 νίκες και 10 ήττες. Με τον τρόπο αυτό σκαρφάλωσε στην 7η θέση της τελικής βαθμολογικής κατάταξης, αποφεύγοντας χωρίς δυσκολία τον υποβιβασμό. Στη διοργάνωση του Κυπέλλου Ελλάδος πέρασε επιτυχώς την Α' Φάση υποχρεώνοντας σε ήττα την Ε.Κ. Καβάλας με σκορ 65-48. Δεν είχε την ίδια τύχη στη Β' Φάση, όπου ηττήθηκε με σκορ 27-76 από το Παλαιό Φάληρο.

Τα σημάδια κόπωσης της θεσσαλικής ομάδας φάνηκαν την επόμενη χρονιά, 2009-10, οπότε και πέτυχε μόλις 5 νίκες σε 26 αγώνες. Βρέθηκε στη 12η θέση του τελικού βαθμολογικού πίνακα και κατά συνέπεια γνώρισε τον υποβιβασμό στο τοπικό της Πρωτάθλημα. Στο θεσμό του Κυπέλλου έλαβε μέρος σε μόλις ένα παιχνίδι όπου ηττήθηκε με σκορ 87-54 από τον Π.Α.Ο.Κ.

#### Νέα πορεία στο Πρωτάθλημα Θεσσαλίας (2010-σήμερα)

Την αγωνιστική περίοδο 2013-14 ο Απόλλων κατέλαβε τη 2η θέση του Πρωταθλήματος Θεσσαλίας, το οποίο διοργανώθηκε με τη συμμετοχή τεσσάρων ομάδων. Ο απολογισμός της ομάδας ήταν 4 νίκες και 2 ήττες.

Την επόμενη περίοδο, 2014-15, η ομάδα τερμάτισε εκ νέου στη 2η θέση, με τις ομάδες του Πρωταθλήματος να έχουν αυξηθεί κατά μία.

Τη χρονιά 2015-16, οπότε και το γυναικείο Πρωτάθλημα της Ε.Σ.ΚΑ.Θ. διοργανώθηκε με τη συμμετοχή επτά συλλόγων, η ομάδα της Καρδίτσας κατέκτησε την κορυφή του τελικού βαθμολογικού πίνακα, έχοντας συγκεντρώσει 9 νίκες και 1 ήττα. Αυτό ήταν και το τρίτο τοπικό Πρωτάθλημα στην ιστορία του Απόλλωνα.

Στα τέλη Ιουνίου του 2016 ο Απόλλωνας συμμετείχε στο Ειδικό Πρωτάθλημα Ανόδου στην Α2 Εθνική Κατηγορία Γυναικών. Εντάχθηκε στον Όμιλο Βορρά από κοινού με πέντε ακόμη ομάδες της Βόρειας Ελλάδας: την Ασπίδα Ξάνθης, το Λασσάνη Κοζάνης, τον Πιερικό Αρχέλαο, τη Σχερία Κέρκυρας και τα Νέα Μουδανιά. Οι ομάδες αντιμετώπισαν από μία φορά η μία την άλλη. Στην τελική κατάταξη, έχοντας συγκεντρώσει 1 νίκη και 4 ήττες, η θεσσαλική ομάδα βρέθηκε στην 5η θέση, αποτυγχάνοντας να πάρει το εισιτήριο ανόδου.

Την επόμενη αγωνιστική περίοδο, 2016-17, τον τίτλο του Πρωταθλητή Θεσσαλίας διεκδίκησαν 6 ομάδες. Στο πλαίσιο αυτό ο Απόλλων σημείωσε 10 νίκες σε ισάριθμες αγωνιστικές με αποτέλεσμα να αναδειχθεί αήττητος τιτλούχος. Κορυφαία σκόρερ της περιόδου αναδείχθηκε η αθλήτριά του Δήμητρα Χαβαλέ.

Τον Ιούνιο έλαβε ξανά μέρος στο Ειδικό Πρωτάθλημα Ανόδου στην Α2 Εθνική Κατηγορία. Στα πλαίσια του Ομίλου Βορρά αντιμετώπισε τον Πανσερραϊκό, την Α.Γ.Ε. Πιερίας, τον Απόλλωνα Πτολεμαΐδας, τα Νέα Μουδανιά και τη Σχερία Κέρκυρας. Η ολοκλήρωση του τουρνουά βρήκε την ομάδα της Καρδίτσας στη 2η θέση, έχοντας αφήσει τη σερραϊκή ομάδα να λάβει το εισιτήριο για τις εθνικές κατηγορίες.

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2005-06 | 2 | Α2 Εθνική | 10 | - | 10-16 | - | - |  ? | Β' Φάση | 1 | - | - | - |
| 2007-08 | 2 | Α2 Εθνική | 10 | - | 12-14 | - | - |  ? | Β' Φάση | 2 | - | - | - |
| 2008-09 | 2 | Α2 Εθνική | 7 | - | 16-10 | - | - |  ? | Β' Φάση | 2 | - | - | - |
| 2009-10 | 2 | Α2 Εθνική | 12 | - | 5-21 | - | - |  ? | Α' Φάση | 1 | - | - | - |

### Πρόσωπα

**Διακεκριμένες καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Δήμητρα Χαβαλέ |

 |  |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Κώστας Ναούμ |  ??? - σήμερα |

 |  |

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2017-18, ο Α.Ο. Απόλλων Καρδάτσας έλαβε μέρος στο Πρωτάθλημα Γυναικών που διοργανώνει η Ένωση Σωματείων Καλαθοσφαίρισης Θεσσαλίας. Τον τίτλο του Πρωταθλητή Θεσσαλίας διεκδίκησαν την περίοδο αυτή 7 ομάδες, χωρίς, ωστόσο, να καλύψουν όλες το πλήρες πρόγραμμα Στο πλαίσιο αυτό ο Απόλλων σημείωσε 8 νίκες σε 10 αγωνιστικές, καταλαμβάνοντας τη 2η θέση του τελικού βαθμολογικού πίνακα.

Έδρα του συλλόγου είναι το Κλειστό Δ.Α.Κ. Καρδίτσας, χωρητικότητας 550 θεατών. Καθήκοντα πρώτου προπονητή διατηρεί εδώ και πολλά χρόνια ο Κώστας Ναούμ με βοηθό τον Σπύρο Παππά.

### Τμήματα υποδομής

Τον Ιούλιο του 2003 η ομάδα Κορασίδων διαγωνίστηκε στο Πανελλήνιο Πρωτάθλημα που διεξήχθη στη Ρόδο και κατέλαβε την 4η θέση. Στο Πανελλήνιο Πρωτάθλημα που έλαβε χώρα στην Αταλάντη το 2005, η ομάδα των Νεανίδων τερμάτισε στην 3η θέση.

Τμήμα καλαθοσφαίρισης ανδρών
----------------------------

Μόλις πρόσφατα ο Απόλλων άρχισε να συμμετέχει με την ανδρική ομάδα για πρώτη φορά στο τοπικό πρωτάθλημα.

Κατά την αγωνιστική περίοδο, 2016-17, διαγωνίστηκε στο Πρωτάθλημα της Β' Κατηγορίας Ανδρών που διοργάνωσε η Ένωση Σωματείων Καλαθοσφαίρισης Θεσσαλίας και ειδικότερα στο 2ο Όμιλο. Τον τελευταίο συνέθεσαν 11 ομάδες συνολικά, με εκείνη του Απόλλωνα να ολοκληρώνει τις αγωνιστικές της υποχρεώσεις με 11 νίκες και 9 ήττες. Ισοβάθμισε με την ομάδα Νέων του Αιόλου Τρικάλων, ωστόσο βάσει των μεταξύ τους αποτελεσμάτων τοποθετήθηκε υψηλότερα στην τελική βαθμολογία και συγκεκριμένα στην 5η θέση.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2017-18, ο Α.Ο. Απόλλων Καρδάτσας έλαβε μέρος στο Πρωτάθλημα της Α2 Κατηγορίας Ανδρών που διοργάνωσε η Ένωση Σωματείων Καλαθοσφαίρισης Θεσσαλίας και ειδικότερα στο 2ο Όμιλο. Τον τελευταίο συνέθεσαν 12 ομάδες συνολικά, με εκείνη του Απόλλωνα να ολοκληρώνει τις αγωνιστικές της υποχρεώσεις με 5 νίκες και 17 ήττες. Παρατηρήθηκε τριπλή ισοβαθμία με τον Άγιο Νέστορα και την ομάδα Νέων του Αιόλου Τρικάλων, που είχαν την ίδια επίδοση. Βάσει των επόμενων κριτηρίων κατάταξης, ο Απόλλων ολοκλήρωσε τις αγωνιστικές του υποχρεώσεις υψηλότερα από τα άλλα δύο σωματεία και συγκεκριμένα στην 8η θέση.

Έδρα του συλλόγου είναι το Κλειστό Δ.Α.Κ. Καρδίτσας, χωρητικότητας 550 θεατών. Καθήκοντα πρώτου προπονητή διατηρεί ο Σπύρος Παππάς με βοηθό τον Κώστα Ναούμ.

Έμβλημα
-------

Το έμβλημα του συλλόγου έχει υποστεί αλλαγές με το πέρασμα του χρόνου.

* Μέχρι το 2012Μέχρι το 2012
* 2012–σήμερα2012–σήμερα

Παραπομπές
----------

1. 1 2 3  «Ένωση Σωματείων Καλαθοσφαίρισης Θεσσαλίας», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
2. 1 2  «Ευχαριστεί τους υποστηρικτές/χορηγούς για τα μπαράζ ανόδου η Γυναικεία ομάδα του Απόλλωνα Καρδίτσας» Αρχειοθετήθηκε 2016-07-18 στο Wayback Machine. άρθρο στον ιστότοπο KarditsaSportiva.gr, 11 Ιουλίου 2016.
3. 1 2 3  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Αποτελέσματα Κυπέλου», άρθρο στον ιστότοπο του ΣΠΟΡ FM, 26 Σεπτεμβρίου 2005.
5. 1 2 3  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Επιβλητικές νίκες» Αρχειοθετήθηκε 2016-03-07 στο Wayback Machine. άρθρο στον ιστότοπο SentraGoal.gr, 24 Σεπτεμβρίου 2007.
7. ↑  ««Πράσινη» πρόκριση...»[*νεκρός σύνδεσμος*], άρθρο στον ιστότοπο SentraGoal.gr, 18 Οκτωβρίου 2007.
8. 1 2  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Τα αποτελέσματα του κυπέλλου Γυναικών», άρθρο στον ιστότοπο Gazzetta.gr, 21 Σεπτεμβρίου 2008.
10. ↑  «Με άνεση τα φαβορί», άρθρο στον ιστότοπο του ΣΠΟΡ FM, 28 Σεπτεμβρίου 2008.
11. 1 2  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009.
13. ↑  «Αποτελέσματα ΕΣΚΑΘ: Πανηγυρικά πρωταθλητής ο Αίολος Τρικάλων!», άρθρο στον ιστότοπο WePlayBall.gr, 14 Μαΐου 2014.
14. ↑  «Πρωταθλήτρια ΕΚΑΣΘ η Νίκη Βόλου 63-59 τον Απόλλωνα στην Καρδίτσα» Αρχειοθετήθηκε 2015-05-20 στο Wayback Machine. άρθρο στον ιστότοπο SportsHero.gr, 17 Μαΐου 2015.
15. ↑  «Αποτελέσματα ΕΣΚΑΘ: Το σήκωσε η Νίκη Βόλου!», άρθρο στον ιστότοπο WePlayBall.gr, 18 Μαΐου 2015.
16. ↑  «Πρωταθλήτρια Θεσσαλίας η γυναικεία ομάδα μπάσκετ της Νίκης» Αρχειοθετήθηκε 2015-05-23 στο Wayback Machine. άρθρο στον ιστότοπο MagnesiaSports.gr, 17 Μαΐου 2015.
17. ↑  «Πρωταθλήτρια Θεσσαλίας η γυναικεία ομάδα της Νίκης Βόλου-Φωτορεπορτάζ και βίντεο από τη νίκη στην Καρδίτσα», άρθρο στον ιστότοπο Tsiotras.blogspot.gr, 18 Μαΐου 2015.
18. ↑  «Αποτελέσματα ΕΣΚΑΘ: Εχασε αλλά αναδείχτηκε πρωταθλητής ο Απόλλων Καρδιτσας!», άρθρο στον ιστότοπο WePlayBall.gr, 23 Μαρτίου 2016.
19. ↑  «Α2 Γυναικών: Στον όμιλο Βορρά η Ασπίδα Ξάνθης» Αρχειοθετήθηκε 2017-10-04 στο Wayback Machine. ανάρτηση στον επίσημο ιστότοπο της Ελληνικής Ομοσπονδίας Καλαθοσφαίρισης, 26 Ιουνίου 2016.
20. ↑  «Βαθμολογία Πρωταθλήματος Γυναικών Ε.Σ.ΚΑ.Θ. 2016-2017», πληροφορίες στον ιστότοπο OlaBasket.gr.
21. 1 2  «Αήττητος πρωταθλητής ο Απόλλων Καρδίτσας κέρδισε και τους Τιτάνες Παλαμά με 78-40» Αρχειοθετήθηκε 2017-04-08 στο Wayback Machine. άρθρο στον ιστότοπο OlaBasket.gr, 12 Μαρτίου 2017.
22. ↑  «Αήττητος πρωταθλητής και απόλυτος κυρίαρχος ο Απόλλων Καρδίτσας!» Αρχειοθετήθηκε 2017-05-04 στο Wayback Machine. άρθρο στον ιστότοπο KarditsaSportiva.gr, 12 Μαρτίου 2017.
23. ↑  «Ειδικό πρωτάθλημα ανόδου στην Α2 γυναικών (2ος όμιλος) – Αήττητος ο Πανσερραϊκός» Αρχειοθετήθηκε 2018-09-14 στο Wayback Machine. ανάρτηση στον επίσημο ιστότοπο της Ελληνικής Ομοσπονδίας Καλαθοσφαίρισης, 25 Ιουνίου 2017.
24. ↑  «Έπεσαν ηρωικά στο Βόλο οι Γυναίκες του Απόλλωνα Καρδίτσας – Δευτεραθλήτριες Θεσσαλίας!», άρθρο στον ιστότοπο KarditsaSportiva.gr, 18 Μαρτίου 2018.
25. ↑  «Γυναικείο Ε.Σ.ΚΑ.Θ.», πληροφορίες στον ιστότοπο BillKara.blogspot.gr.
26. ↑  «Βαθμολογία Πρωταθλήματος Β' Κατηγορίας Ανδρών Ε.Σ.ΚΑ.Θ. (2ος Όμιλος) 2016-2017», πληροφορίες στον ιστότοπο OlaBasket.gr.
27. ↑  «Βαθμολογία και Αποτελέσματα Α2 Κατηγορίας Ανδρών (2ος Όμιλος) 2017-2018», πληροφορίες στον ιστότοπο BillKara.blogspot.gr.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Απόλλων Καρδίτσας[*νεκρός σύνδεσμος*], επίσημος ιστότοπος.
* Α.Ο. Απόλλων Καρδίτσας, παλαιότερο επίσημο ιστόλόγιο.
* Α.Ο. Απόλλων Καρδίτσας, επίσημος λογαριασμός στο Facebook.
* Κλειστό Δ.Α.Κ. Καρδίτσας, πληροφορίες στον ιστότοπο Gipeda.gr.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Κατηγορίας Ανδρών Ε.Σ.ΚΑ.Θ. 2021-2022 |
| --- |
|  |
| 1ος Όμιλος | 
* Βόλος (B.C.)
* Ελευθεριακός Βόλου
* Ερμής Αγιάς 2018
* Ίκαρος Νεάπολης Λάρισας
* Κένταυρος Ζαγοράς
* Σκιάθος
* Σπάρτακος Λάρισας
* Τιτάνες Αλμυρού
* MARSA
 |  |
|  |
| 2ος Όμιλος | 
* Απόλλων Καρδίτσας
* Αστέρας Λάρισας
* Βαλίος Γιάννουλη
* Ελασσόνα
* Κ.Β.Α.
* Κρόνος Τυρνάβου
* Μουζάκι
* Πελαργός Λάρισας
* Τύρναβος (Γ.Σ.)
* Φούντας
 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α Κατηγορίας Γυναικών Ε.Σ.ΚΑ.Θ. 2021-2022 |
| --- |
|  |
| Α' Όμιλος | 
* Α.Ε.Β.Δ.
* Αιολικός Βόλου
* Ανάληψη Βόλου
* Νίκη Βόλου
* Ολυμπιακός Βόλου
 |  |
|  |
| Β' Όμιλος | 
* Αετοί Λάρισας
* Αίολος Τρικάλων
* Αναγέννηση Καρδίτσας
* Απόλλων Καρδίτσας
* Λέοντας Τυρνάβου
* Ολυμπιάδα Λάρισας
 |

 |